Ministru kabineta noteikumu projekta

„Par Latvijas Republikas Ekonomikas ministrijas un

Kirovas apgabala (Krievijas Federācija) valdības

vienošanos par ekonomisko sadarbību”

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Deklarācijas par Valda Dombrovska vadītā Ministru kabineta iecerēto darbību 11.30. punkts „Turpināsim darbu pie starpvalstu līgumu tiesiskās bāzes pilnveidošanas, jaunu un esošu eksporta tirgu paplašināšanai”. |
| 2. | Pašreizējā situācija un problēmas | Latvijas Republikas valdības un Krievijas Federācijas valdības vienošanās par ekonomisko sadarbību (spēkā no 16.11.2006.) paredz Latvijas un Krievijas divpusējo ekonomisko attiecību intensifikāciju dažādos ekonomikas sektoros, tai skaitā investīciju, inovāciju, kā arī enerģētikas, transporta un pierobežas infrastruktūras, sertifikācijas, standartizācijas un metroloģijas, tūrisma un citās jomās.  Vienlaikus Latvija ir ieinteresēta attīstīt padziļinātu ekonomisko sadarbību arī ar Krievijas Federācijas reģioniem, tādejādi paverot plašākas iespējas abu valstu ekonomisko un tirdzniecības sakaru attīstībai, kā arī savstarpējās sadarbības veicināšanai.  Latvijas Republikas Ekonomikas ministrijas un Kirovas apgabala (Krievijas Federācija) valdības vienošanās par ekonomisko sadarbību sniegs papildus iespējas ekonomiskās sadarbības padziļināšanai un attīstībai starp Latviju un Krievijas Federācijas Kirovas apgabalu. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Latvijas Republikas Ekonomikas ministrijas un Kirovas apgabala (Krievijas Federācija) valdības vienošanās par ekonomisko sadarbību mērķis ir regulēt divpusējo ekonomisko sadarbību, kas aptvers sadarbību tādās jomās kā kokapstrāde, būvniecība, agrāri rūpnieciskais komplekss, pārtikas produktu ražošana un tirdzniecība, tūrisms, mašīnbūve, loģistika, informācijas tehnoloģijas, u.c., kā arī veicinās Latvijas Republikas ekonomiskās sadarbības turpmāku attīstību ar Krievijas Federācijas Kirovas apgabalu.  Latvijas Republikas Ekonomikas ministrijas un Kirovas apgabala (Krievijas Federācija) valdības Vienošanās par ekonomisko sadarbību ietvaros Puses savas kompetences ietvaros veiks visus nepieciešamos pasākumus ekonomiskās sadarbības attīstībai un nostiprināšanai visās savstarpējo interešu un izdevīguma jomās.  Puses savas kompetences ietvaros radīs labvēlīgus apstākļus ekonomiskās sadarbības attīstībai, sekmējot:   * kontaktus starp saimnieciskās darbības veicējiem; * gadatirgu, izstāžu, simpoziju utt. organizēšanu Latvijas Republikas un Kirovas apgabala (Krievijas Federācija) teritorijā; * citu ekonomisko sadarbību veicinošu pasākumu realizēšanu.   Par Vienošanās paredzēto saistību izpildi atbildīgā institūcija no Latvijas puses ir LR Ekonomikas ministrija.  Vienošanās realizācijai Vienošanās līgumslēdzējpuses – Ekonomikas ministrija un Kirovas apgabala (Krievijas Federācija) valdība sagatavos un parakstīs pasākumu plānu (darba programmu) uz trim gadiem. |
| 5. | Projekta izstrādē iesaistītās institūcijas | Projektu izstrādāja LR Ekonomikas ministrija. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība šādu vienošanos projektu izstrādē nav paredzēta. |
| 7. | Cita informācija | 2010.gadā Krievija pēc preču tirdzniecības apgrozījuma bija 2. lielākais Latvijas tirdzniecības partneris.  Preču eksports ar Krieviju sasniedza 716,9 milj. USD (par 59,1% vairāk nekā 2009.gadā), savukārt preču imports 858,9 milj. USD (par 19,4% vairāk nekā 2009.gadā). |
|  |  |  |

|  |  |  |
| --- | --- | --- |
| V. Tiesību akta projekta atbilstība Latvijas Republikas starptautiskajām saistībām | | |
| 1. | Saistības pret Eiropas Savienību | Latvijas Republikas Ekonomikas ministrijas un Kirovas apgabala (Krievijas Federācija) valdības vienošanās par ekonomisko sadarbību nav pretrunā ar 1994. gadā noslēgto ES un Krievijas Partnerattiecību un sadarbības līgumu.  Latvijas Republikas Ekonomikas ministrijas un Kirovas apgabala (Krievijas Federācija) valdības vienošanās par ekonomisko sadarbību nav pretrunā ar 2006. gadā noslēgto Latvijas Republikas valdības un Krievijas Federācijas valdības vienošanos par ekonomisko sadarbību. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |
| --- |
| 1.tabula  Tiesību akta projekta atbilstība ES tiesību aktiem |
| Latvijas Republikas Ekonomikas ministrijas un Kirovas apgabala (Krievijas Federācija) valdības vienošanās par ekonomisko sadarbību nav pretrunā ar 1994. gadā noslēgto ES un Krievijas Partnerattiecību un sadarbības līgumu. |

|  |
| --- |
| 2.tabula  Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem  Pasākumi šo saistību izpildei |
| Projekts šo jomu neskar. |

Anotācijas II, III, IV, VI, VII sadaļa – projekts šīs jomas neskar.

Ekonomikas ministrs A. Kampars

Vīza: Valsts sekretārs J. Pūce

06.09.2011. 13:21

581

K.Koroļova

67013221, Ksenija.Korolova@em.gov.lv